section_heading: Povijest
paragraph_text: Među najvećim uspjesima svakako treba spomenuti i Kup natjecanja. Seniorski sastav Solina je čak 17 puta osvajao Kup Splitskog nogometnog saveza ili Dalmatinske regije. Godine 1977. pobjednik je amaterskog kupa Hrvatske, a iste sezone igraju u osmini finala Kupa bivše države, 7. rujna protiv Crvene zvezde, na stadionu koji danas nosi službeno ime "Stadion Rajko Mitić" a nekad je kolokvijalno bio nazivan "Beogradska Marakana", 6:3. A, 1996. godine u šesnaestini Kupa Hrvatske gube od Zagreba u Solinu, 0:3. Osim toga mlađe uzrasne kategorije su višestruki osvajači Kupa Županije i Regije. Kadeti i juniori su tri puta igrali na završnici Kupa Hrvatske, među 5 pobjednika hrvatskih nogometnih "središta".